**Budapest Főváros VII. kerület Erzsébetváros Önkormányzata Képviselő-testületének …/2019. (…) önkormányzati rendelete**

**a Budapest Főváros VII. Kerület Erzsébetváros Önkormányzata**

**2019. évi költségvetéséről szóló 2/2019. (II. 19.) rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva Budapest Főváros VII. Kerület Erzsébetváros Önkormányzata 2019. évi költségvetéséről szóló 2/2019. (II. 19.) rendelet módosításáról (a továbbiakban: Ör.) a következőket rendeli el:

**1. §**

Az Ör. kiegészül az alábbi 25/A. §-sal:

**25/A §**

1. A Képviselő-testület felhatalmazást ad a polgármesternek a folyamatos működés biztosítása érdekében a 2020. évi költségvetési rendelet elfogadásáig Budapest Főváros VII. Kerület Erzsébetváros Önkormányzat bevételeinek folytatólagos beszedésére és a kiadások meghatározott feltételekkel történő teljesítésére.
2. Magyarország 2020. évi központi költségvetéséről szóló 2019. évi LXXI. törvény (továbbiakban: költségvetési törvény) 58. § (6) bekezdésében adott felhatalmazás alapján a Polgármesteri Hivatalban és Erzsébetváros Rendészeti Igazgatóságánál megállapított illetményalap 45.000 Ft.
3. A 28. számú táblázatban felsorolt feladatokra az ott megjelölt összeghatárig kötelezettség vállalható és a szerződésekben foglaltak szerint kifizetés teljesíthető.
4. a) Az elnyert pályázatok esetében a már megkötött támogatási szerződések alapján a pályázati költségtervben szereplő feladatokra és összegekben kötelezettség vállalható és kifizetés teljesíthető.

b) Új pályázatok benyújtása érdekében önrész biztosítására 150.000 ezer Ft összegben kötelezettség vállalható és kifizetés teljesíthető.

c) Pályázatok előkészítésére, pályázatírásra, szakértői költségekre 6.350 ezer Ft összegben kötelezettség vállalható és kifizetés teljesíthető.

1. a) A gázszolgáltatásból kizárt társasházak gázvezetékeinek felújítására - pályázati támogatásra és kölcsönnyújtásra - 10.000 ezer Ft összegben kötelezettség vállalható.
2. A Képviselő-testület felhatalmazza a Pénzügyi és Kerületfejlesztési Bizottságot az a) pont szerinti keretösszeg felhasználására. A bizottság az egyedi támogatásokról a vonatkozó önkormányzati rendelet szerint dönt.
3. a) Nyári táborok pályázat kiírására 7.000 ezer Ft összegben kötelezettség vállalható.
4. A Képviselő-testület felhatalmazza a Művelődési, Kulturális és Szociális Bizottságot az a) pont szerinti keretösszeg felhasználására. A bizottság az egyedi támogatásokról a vonatkozó önkormányzati rendelet szerint dönt.
5. A Pénzügyi és Kerületfejlesztési, a Városüzemeltetési és a Művelődési, Kulturális és Szociális Bizottság 2019. évi döntései alapján a támogatási szerződések megköthetők, a kifizetések teljesíthetők.
6. A 2019. évi közbeszerzési terv alapján megindított közbeszerzési eljárások lefolytathatók, a kiírás nyertesével a szerződések megköthetők, az abban szereplő kifizetések teljesíthetők.
7. Az Önkormányzat a fizetési számláján lévő szabad pénzeszközeit betétként lekötheti. A Képviselő-testület a szabad pénzeszközök lekötését a polgármesterre ruházza át.
8. Amennyiben az önkormányzati, a polgármesteri hivatali és az intézményi feladatok ellátására megkötött szerződések 2019. december 31-ével lejárnak, a folyamatos működtetés biztosítása érdekében az új szerződések az érvényes jogszabályok figyelembevételével megköthetők.
9. A folyamatos működést biztosító önkormányzati feladatokat a Magyarország helyi önkormányzatairól szóló 2011. évi CLXXXIX. törvény (Mötv.) 13. §-a, a 23. §-a és a 111. §-a szabályozza.

**2. §**

(1) Az Ör. kiegészül jelen rendelet 1. számú táblázatával.

**Záró rendelkezés**

**3. §**

1. E rendelet 2019. december 21-én lép hatályba.
2. A 25/A §-t 2020. január 1-től a 2020. évi költségvetésről szóló rendelet hatályba lépéséig kell alkalmazni.

**Dr. Laza Margit Niedermüller Péter**

**jegyző polgármester**

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2019. évi költségvetéséről szóló 2/2019. (II. 19.) önkormányzati rendelet módosítását a 2020. évi költségvetés terhére történő kötelezettségvállalások szabályozása teszi szükségessé annak érdekében, hogy a 2020. év elején a költségvetési rendelet hatályba lépését megelőzően zavartalanul működhessen az önkormányzati feladatellátás.

**Részletes indokolás**

Az **1. §** a 2020. évi költségvetés terhére történő kötelezettségvállalásokat szabályozza a folyamatos feladatellátás és működés érdekében.

A **2. §** az alaprendelet táblázatainak kiegészítését tartalmazza.

A **3. §** a rendeletmódosítás hatályba lépéséről intézkedik.